# Handlingsplan for Mellemkirkeligt Stiftsudvalg 2023

Udvalgets Formål:
Udvalgets formål er med udgangspunkt i evangeliets forkyndelse at styrke og koordinere det mellemkirkelige arbejde og mødet med andre religioner og livstydninger.

## Hovedområder:

1. Mødet med andre kirkesamfund
2. Sætte fokus på forfulgte kristne
3. Mødet med andre religioner og livstydninger
4. Folkekirkens møde med de åndeligt søgende
5. Kurser og støtte af projekter

## Mødet med andre kirkesamfund

Ved at støtte stiftets migrantpræster og følge deres arbejde, følger vi andre kirkesamfund her i vores Stift. Vi er engagerede i kirkevandringer og økumenisk arbejde som sådan, herunder Birgittafestivalen. Vi ønsker at bygge bro mellem Folkekirken og de andre kristne trossamfund. Vi deltager i Mellemkirkeligt Råds Årsmøde

## De forfulgte kristne

Ved den årlige forbønsgudstjeneste for forfulgte kristne og ved oplysende foredrag, arbejder vi for, at dette vigtige fokusområde får større bevågenhed i offentligheden. Vi støtter også ”Tænketank for Forfulgte kristne” ad hoc.

## Mødet med andre religioner

Vi deltager i den årlige nationale KMS (Kristen-Muslimsk Samtaleforum) konference og har et medlem i selve arbejdsgruppen. Vi arrangerer oplysende foredrag om andre religioner og livstydninger. Vi opsøger med mellemrum lokale repræsentanter for andre religioner. Vi deltager i årsmødet for ”Folkekirke og Religionsmøde”.

## Folkekirkens møde med de åndeligt søgende

Vi arbejder tæt sammen med PilgrimsHuset, og er med til at arrangere pilgrimsvandringer rundt omkring i Stiftet. Andre fokuspunkter kan være: Crossyoga, retræter mm.”

## Kurser og Støtte af projekter

Vi bestræber os på at sende medlemmer af udvalget og andre interesserede personer på relevante kurser og inspirationsdage. Desuden støtter vi relevante mindre projekter med mindre beløb.